Publication: Magyar Közlöny
Issue: MK-2002-158 (Year: 2002, Number: 158)
Era: 1990-2004
Section: a 18/1995. (VI. 6.) IKM rendelethez]
Paragraph Index: 673

7. feladatcsoport Munkavédelmi és tûzvédelmi feladatok ellátása — betartja az általános munkahelyi rend szabályait, az anyagok, eszközök tárolására és mozgatására, valamint a környezetvédelmi elõírásokra vonatkozó utasításokat, — szakszerûen használja munkaeszközeit, szerszámait, a baleseti veszélyforrások kiküszöbölésére munkahelyét önállóan kialakítja, — alkalmazza a gépek, berendezések üzembe helyezésére, használatára, karbantartására és a biztonsági berendezésekre vonatkozó elõírásokat, — végrehajtja a vonatkozó technológiai utasításokat, rendelkezéseket, — elkerüli a monoton munkavégzés hátrányait, észleli az elfáradás okait és megteszi az ellenlépéseket, — aktívan részt vesz a munkavédelmi és tûzvédelmi oktatásokon, betartja a dolgozó kötelezettségeit a munkahelyen, és szükség szerint érvényesíti a munkáltatói kötelezettségeket is, — betartja a tûzvédelmi szabályokat, elõírásokat, szükség esetén balesetmentesen kezeli a korszerû tûzoltó berendezéseket is, — szakszerûen, körültekintõen kezeli az alkalmazott vegyi anyagokat, elkerüli a vegyi ártalmakat, szükség esetén elvégzi a veszélyes anyagok semlegesítését, — megteremti az egészséges munkakörülményeket, betartja a személyi higiénia szabályait, alkalmazza az egyéni védõeszközöket és védõfelszereléseket, — felismeri ismeretei birtokában a sérülések módjait és lehetõség szerint körültekintõen, szakszerûen alkalmazza az elsõsegélynyújtás módjait, — betartja és betartatja a kazánbiztonsági szabályzatot.

Source: https://magyarkozlony.hu/hivatalos-lapok/41f9005b35dfab657d910a3d8b61f9d7c0049d51/dokumentumok/d2daad22b585a2e7aec8482234634c575f17b594/letoltes